ไตรศุลี ย้ำ นักกีฬา-นักมวย ลงทะเบียนรับเยียวยา 5000 ได้ถึง 31 พ.ค.
ไตรศุลีรองโฆษกรัฐบาล ย้ำ นักกีฬาอาชีพและนักมวย ลงทะเบียนขอรับการเยียวยาได้ถึง 31 พ.ค. นี้ เหตุเข้าข่ายได้รับผลกระทบจากโควิด-19วันที่ 26 พ.ค. 2563 นางสาวไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่าภายหลังจากกระทรวงการคลัง เห็นชอบปลดล็อกให้กลุ่มนักกีฬาและนักมวย มีสิทธิ์ได้รับเงินเยียวยา 5000 บาท เป็นเวลา 3 เดือน เหมือนกับกลุ่มอาชีพอิสระ เพราะนักกีฬาเข้าข่ายอยู่ในกลุ่มผู้ได้รับผลกระทบจากไวรัสโคโรนา 2019 หรือ โควิด-19 จนต้องหยุดฝึกซ้อมและแข่งขันจนขาดรายได้ไปด้วย โดยคาดว่าหลังจากการประชุมคณะกรรมการกองทุนพัฒนากีฬาแห่งชาติภายในเดือน มิ.ย.นี้ จะสามารถเบิกจ่ายให้กับนักกีฬาที่มีคุณสมบัติตามที่ระเบียบให้ความช่วยเหลือฯ กำหนดได้อย่างทั่วถึงทั้งนี้ นักกีฬาอาชีพที่ตกหล่นหรือยังไม่ได้ขึ้นทะเบียนนักกีฬาอาชีพหรือมวย หรือต่ออายุบัตรนักกีฬา สามารถลงทะเบียนออนไลน์ได้ที่ เว็บไซต์ www.thaips.org ตั้งแต่บัดนี้เป็นต้นไปจนถึง 31 พ.ค. 2563 ส่วนสมาคมหรือสโมสรที่ได้รับผลกระทบ สามารถยื่นคำร้องได้จนถึง 31 พ.ค. 2563 เช่นกันสอบถามรายละเอียดเพิ่มเติ่มได้ที่ 0-2186-7111 ต่อ 8542-8544.
ไตรศุลี รองโฆษกรัฐบาล ย้ำ นักกีฬาอาชีพและนักมวย ลงทะเบียนขอรับการเยียวยาได้ถึง 31 พ.ค. นี้ เหตุเข้าข่ายได้รับผลกระทบจากโควิด-19
เยียวยานักกีฬา,เยียวยานักมวย,ลงทะเบียนเยียวยานักกีฬา,www.thaips.org,เงินเยียวยา 5000 บาท,ไตรศุลี ไตรสรณกุล